《尚善再用韵访梅》
宋代·李洪

不惮诗催白发生，年年梅绽酷留情。
寒枝幻出横斜影，旧曲犹堪一再行。
越峤云霾春最早，西湖烟水梦尤清。
他年相望千山阻，公在銮坡我退耕。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。